
El Born Centre de Cultura i Memòria
Comercial, 5
08003 Barcelona
Telèfon 932 564 190
Fax 932 684 126
www.barcelona.cat/elbornculturaimemoria

INFORME DE NECESSITAT DE CONTRACTE MENOR AMB CONCURRÈNCIA PER A LA CONTRACTACIÓ SERVEI DE PRODUCCIÓ, MUNTATGE, DESMUNTATGE I MANTENIMENT DE LA INSTAL·LACIÓ DE FRANCESC TORRES “LA MALDAT BENVINGUDA” AL BORN CCM

Dades del contracte

	Orgànic:1421                       Funcional: 33614                         Econòmic:  22699

	Número de contracte: 23001810                Número d’expedient: C230002263                    

	Qualificació: Serveis                  Procediment:  Menor                     Concurrència: SI

	CPV: 92521100-0 S’han de tractar dades de caràcter personal: NO

	Ús de sistemes d’informació: NO       Propietat: Ajuntament

	Pòlissa de responsabilitat civil: SI

	CAE: SI                                Nº aproximat treballadors: 4      

	Prestació a la via pública NO           Programa: 2.2. Programa d'exposicions: 

	Òrgan Peticionari: 08026397 - Prog. Públics  Tècnic responsable del contracte: TERES LOPEZ, MARTA

	Objecte: SERVEI DE PRODUCCIÓ, MUNTATGE, DESMUNTATGE I MANTENIMENT DE LA INSTAL·LACIÓ DE FRANCESC TORRES “LA MALDAT BENVINGUDA” AL BORN CCM


	Pressupost de licitació (IVA inclòs): 14.990,92 €
IVA tipus: 21 % 
Import IVA: 3.148,09 €
Pressupost net (sense l’IVA): 18.139,01 €
Aquest pressupost net no pot ser superat per l´oferta del licitador.




Antecedents

El Born CCM té previst desenvolupar de cara a la tardor de 2023 el programa públic que porta per títol “Per què la guerra”. Aquest programa que tindrà com a eix principal una exposició que s’inaugurarà al març de 2024, tindrà com a eix vertebral la reflexió entorn de les guerres, d’una manera oberta i crítica com ho van fer en el seu moment per carta Freud i Einstein sota el títol de “Why war?”. 

Com a pròleg de l’exposició principal, el Born presentarà al novembre de 2023 una instal·lació de gran format i site specific creada per l’artista Francesc Torres i titulada “La maldat benvinguda”. Aquesta instal·lació que ocuparà gran part del hall d’El Born CCM estarà en cartellera fins a la primavera de 2024 i confrontarà i interpel·larà al visitant en relació a les tensions que la Guerra ocasiona, tant si es succeeix com si no. 
La instal·lació consistirà en la ubicació d’una ambulància antiga al Hall del Born CCM. Aquest ambulància es confrontarà amb un paret, i entre ambdós elements hi haurà un ou, fresc, il·luminat zenitalment. La instal·lació es complementarà amb  diverses imatges de guerra, bicicletes antigues i un audiovisual situat a l’interior de l’ambulància. 

Tenint en compte el nombre d’elements i la complexitat de la instal·lació de l’obra  de Francesc Torres es requerirà d’un servei de producció, muntatge, desmuntatge i manteniment de la mateixa per tal de poder realitzar-se i mantenir-se en òptimes condicions durant tot el temps en que estarà exposada. 

En relació a l’article 118.3 de la Llei 9/2017, de 8 de novembre, de contractes del Sector Públic (LCSP), no s’està alterant ni fraccionant l’objecte del contracte per evitar l’aplicació de les regles generals de contractació, ja que esdevé una unitat funcional que permet el seu aprofitament individual sense la necessitat de prestacions accessòries o complementaries.


Descripció de l’objecte. Prescripcions tècniques

Per tal de poder dur a terme la instal·lació artística conceptualitzada per Francesc Torres “La maldat benvinguda” serà indispensable contractar un servei de producció, muntatge, desmuntatge i manteniment de la mateixa. 

Els detalls sobre la producció (projecte amb planimetries, referències i amidaments es trobaran adjunts a aquest plec) però a grans trets podem determinar que les tasques i elements a produir seran els següents: 

FUSTERIA
Subministrament i instal·lació d'una paret (400 x 298 x 44) autoportant, a dues cares, de l'aglomerat ignífug de 16 mm amb estructura de llistó de pi  o estructura d'aglomerat. Amb pes interior i col·locació tensors ancorats a les encavallades.                                                                                                                   La paret estarà recoberta, en tres de les seves cares, amb 152 BLOCS de formigó 20 x 50 x 6 cm, aferrats a l'aglomerat.

SERRALERIA
Estructura formada per perfils quadrat de 3 cm de ferro galvanitzat, sense pintar. Mides aproximades 148,5 x 47 x 40,4 cm

IL·LUMINACIÓ
Instal·lació dels elements d’il·luminació definits al projecte i existents al Born. Es requeriran dos tècnics d’il·luminació així com tot el material extra necessari per a dur a terme les tasques, incloent bastida, filtres per atenuar, cintes i qualsevol material derivat i necessari en la instal·lació. 

INSTAL·LACIONS
Instal·lació de les línies i punts de connexió per als equips d’AV.
Subministrament i instal·lació d'un commutador de corrent altern de 20v a un corrent continu. Amb l'objectiu de mantenir  les llums de l'ambulància enceses.
Col·locació de raïl trifàsic ERCO o similar, de 600cm, suspesos mitjançant tensors, a una alçada, màxima de 6,5m. (Elements existents al Born CCM que caldrà canviar d’ubicació). 

AUDIOVISUAL
1 Pantalla de 55" (121,8 x 68,5) fixada a estructura metàl·lica, a l'interior de l'ambulància. Fixada amb estructura de ferro. Característiques: Resolució UHD (3840x2160 píxels). HDR (High Dynamic Range). Brillo: 500 Nits recomanable 1000 Nits. Freqüència: mínim 100 Hz 0120 Hz.Connexions HDMI 2.1.
Subministrament del Suport TV Paret 31-65" Polzades (79-165cm) RICOO R23-S Braç articulat. Giratori Inclinable Penjador televisió Universal VESA 200x200-*400x400 Negre o similar
Instal·lació del Brightsign i altaveus (material existent al Born) i subministrament del cablejat o elements necessaris per al seu correcte funcionament. Realització de totes les connexions i proves necessàries per al correcte funcionament.
 
GRÀFICA
Impressió i col·locació de vinil de terra, per ser trepitjat, d’alta resistència, de l’ ampliació fotogràfica (1 ut de 1080 x 225)
Impressió i col·locació de vinils impresos fotogràfics sobre FOREX de e:3 mm:
1 de 400 x 310 cm (Imatge Soldat FT)
1 Impressió de Forex, color blanc, de e:3 mm (63 x 110 cm)
2 impressions de Forex, color blanc, de e:3mm (40 x 20 cm)
Muntatge i desmuntatge de la gràfica esmentada.

OBRES
Subministrament de 5 uts 250 x 125 x 3 cm, planxes de tauler contraxapat de fusta pel fet de cobrir al terra, pel moviment de l'ambulància.
Muntatge a sala segons calendari de la instal·lació FT amb personal especialitzat.  
Desmuntatge dels equips d'audiovisuals, amb el seu cablejat i connexions pel seu posterior emmagatzematge.
Desmuntatge, retirada dels focus utilitzats a l'exposició.
Desmuntatge i retirada a l'abocador controlat de la fusteria no reciclable.

ELEMENTS ESCENOGRÀFICS
Subministrament de bicicletes velles
Subministrament d’ous

VARIS. ADEQUACIÓ ESPAI
Subministrament de 2 uts planxes de ferro de 190 x 55 cm e: 10 mm. Pintades al foc, color RAL a determinar, protegit amb làmina de porexpan de e: 2 mm.

MANTENIMENT
Tasques de manteniment de la instal·lació a petició d’El Born CCM durant tot el període d’exposició de la mateixa. 


Atès que, aquest servei i subministrament requereix de personal especialitzat en l’àmbit de la museografia, es proposa la contractació externa per realitzar-lo mitjançant un contracte menor, tal com es preveu en la Llei 9/2017 de contractes del sector públic.

El Born Centre de Cultura i Memòria ha de contractar aquest servei de forma externa, atès que no pot fer-ho directament per manca de personal especialitzat.

Tal i com s’ha especificat a la descripció de l’objecte del contracte, aquest no s’ha alterat ni fraccionat per evitar l’aplicació de les regles generals ni els procediments de contractació, i esdevé una unitat funcional que permet el seu aprofitament individual sense la necessitat de prestacions accessòries o complementaries.


Lloc de realització de la prestació 

La prestació es realitzarà tant a les dependències del contractista pel que fa a la producció i abassegament d’elements com per descomptat a les dependències d’El Born CCM, en concret al Hall principal del centre. 


Inici de les prestacions i termini d’execució

Les prestacions s’iniciaran en forma de reunions a partir de la data d’adjudicació. La instal·lació dels elements està prevista per a mitjans de novembre de 2023. La prestació s’estendrà fins a finals del mes de maig de 2024, moment en que es desmuntarà la instal·lació. 

Considerant la naturalesa de les prestacions es considera adient sol·licitar oferta ajustada a preus de mercat mitjançant procediment de licitació de lliure concurrència.



Criteris d’adjudicació

La base d’execució 27ena de l’exercici pressupostari actual,  estableix que en el supòsit de contractes menors amb lliure concurrència, l’únic criteri d’adjudicació serà el preu.

Com a responsable del contracte es designa a Marta Terés López

Tramesa d’ofertes 

Les empreses licitadores hauran d’enviar les seves ofertes mitjançant el Portal de Contractació Electrònica de l´Ajuntament de Barcelona (https://licitacions.bcn.cat/). No s’admetrà cap altra forma d’enviament o lliurament de l’oferta.

L’oferta s´haurà d´emplenar segons el model de presentació d’ofertes que s’adjunta. 
L’oferta haurà d’estar degudament signada per l´empresa licitadora. 

Per a la contractació menor amb lliure concurrència el termini de presentació de les ofertes serà com a mínim de 5 dies hàbils la publicació de la licitació. 

Notificació de l’adjudicació

L’adjudicació del contracte es notificarà a l’interessat i es publicarà de forma agregada en el Perfil de Contractant d’acord amb allò previst a l´article 63.4 de la LCSP.

